Surathai21/ocs-krisdika huggingface dataset:
พระราชบัญญัติการท่าอากาศยานแห่งประเทศไทย (ฉบับที่ 5) พ.ศ. 2538
วันที่ประกาศ: 1995-12-06

content: พระราชบัญญัติ การท่าอากาศยานแห่งประเทศไทย (ฉบับที่ ๕) พ.ศ. ๒๕๓๘
content: ภูมิพลอดุลยเดช ป.ร. ให้ไว้ ณ วันที่ ๒๖ พฤศจิกายน พ.ศ. ๒๕๓๘ เป็นปีที่ ๕๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการท่าอากาศยานแห่งประเทศไทย จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติการท่าอากาศยานแห่งประเทศไทย (ฉบับที่ ๕) พ.ศ. ๒๕๓๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้เพิ่มความต่อไปนี้เป็น (๑๐ ทวิ) ของมาตรา ๘ แห่งพระราชบัญญัติการท่าอากาศยานแห่งประเทศไทย พ.ศ. ๒๕๒๒ “(๑๐ ทวิ) จัดตั้งบริษัทจำกัดหรือบริษัทมหาชนจำกัดเพื่อประกอบธุรกิจเกี่ยวกับกิจการท่าอากาศยาน และธุรกิจอื่นที่เกี่ยวกับหรือต่อเนื่องกับกิจการของท่าอากาศยานแห่งประเทศไทย”
sectionNo: 4
content: มาตรา ๔ ให้เพิ่มความต่อไปนี้เป็น (๔ ทวิ) ของมาตรา ๔๖ แห่งพระราชบัญญัติการท่าอากาศยานแห่งประเทศไทย พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการท่าอากาศยานแห่งประเทศไทย (ฉบับที่ ๔) พ.ศ. ๒๕๓๕ “(๔ ทวิ) จัดตั้งบริษัทจำกัดหรือบริษัทมหาชนจำกัดตามมาตรา ๘ (๑๐ ทวิ)”
content: ผู้รับสนองพระบรมราชโองการ บรรหาร ศิลปอาชา นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรแก้ไขเพิ่มเติมพระราชบัญญัติการท่าอากาศยานแห่งประเทศไทย พ.ศ. ๒๕๒๒
content: ให้สอดคล้องกับนโยบายของรัฐบาลที่ประสงค์จะให้การท่าอากาศยานแห่งประเทศไทยสามารถจัดตั้งบริษัทจำกัดหรือบริษัทมหาชนจำกัดเพื่อประกอบธุรกิจเกี่ยวกับกิจการท่าอากาศยานและธุรกิจอื่นที่เกี่ยวกับหรือต่อเนื่องกับกิจการของการท่าอากาศยานแห่งประเทศไทยได้เมื่อได้รับความเห็นชอบจากคณะรัฐมนตรี
content: จึงจำเป็นต้องตราพระราชบัญญัตินี้
กฎกระทรวง ฉบับที่ 4 (พ.ศ. 2538) ออกตามความในพระราชบัญญัติประกันวินาศภัย พ.ศ. 2535
วันที่ประกาศ: 1995-12-30

content: กฎกระทรวง ฉบับที่ ๔ (พ.ศ. ๒๕๓๘) ออกตามความในพระราชบัญญัติประกันวินาศภัย พ.ศ. ๒๕๓๕
content: อาศัยอำนาจตามความในมาตรา ๕ และมาตรา ๗ วรรคสอง แห่งพระราชบัญญัติประกันวินาศภัย พ.ศ. ๒๕๓๕ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ บริษัทประกันวินาศภัยต่างประเทศจะขอรับใบอนุญาตประกอบธุรกิจประกันวินาศภัย
sectionNo: 1
content: โดยตั้งเป็นสาขาของบริษัทประกันวินาศภัยต่างประเทศเพื่อประกอบธุรกิจประกันวินาศภัยตามกฎหมายว่าด้วยการประกันวินาศภัยได้เฉพาะการประกอบธุรกิจประกันวินาศภัยเท่าที่บริษัทประกันวินาศภัยต่างประเทศนั้นได้รับอนุญาตและบริษัทประกันวินาศภัยต่างประเทศนั้นต้องได้รับใบอนุญาตให้ประกอบธุรกิจประกันวินาศภัยมาแล้วไม่น้อยก
sectionNo: 1
content: ว่าสามปี
sectionNo: 2
content: ข้อ ๒ บริษัทประกันวินาศภัยต่างประเทศซึ่งประสงค์จะขอรับใบอนุญาตประกอบธุรกิจประกันวินาศภัย โดยตั้งเป็นสาขาของบริษัทประกันวินาศภัยต่างประเทศให้บริษัทประกันวินาศภัยต่างประเทศนั้นยื่นคำขอรับใบอนุญาตประกอบธุรกิจประกันวินาศภัย โดยตั้งเป็นสาขาของบริษัทประกันวินาศภัยต่างประเทศต่อรัฐมนตรี
sectionNo: 3
content: ข้อ ๓ คำขอรับใบอนุญาตประกอบธุรกิจประกันวินาศภัยโดยตั้งเป็นสาขาของบริษัทประกันวินาศภัยต่างประเทศตามข้อ ๒ อย่างน้อยต้องมีรายการดังต่อไปนี้ (๑) วัน เดือน ปี ที่ยื่นคำขอรับใบอนุญาต (๒) ชื่อของบริษัทประกันวินาศภัยต่างประเทศ (๓) สถานที่ตั้งสำนักงานสาขาในประเทศไทย (๔)
sectionNo: 3
content: แนวนโยบายและโครงการเกี่ยวกับการประกอบธุรกิจประกันวินาศภัยของสำนักงานสาขา (๕) ชื่อ ประวัติการงาน และคุณสมบัติของบุคคลที่จะได้รับแต่งตั้งให้เป็นผู้จัดการสาขาและเจ้าหน้าที่ฝ่ายบริหารสำนักงานสาขา ทั้งนี้ ให้แนบเอกสารหลักฐานดังต่อไปนี้มาพร้อมกับคำขอด้วย คือ (๑)
sectionNo: 3
content: สำเนาใบสำคัญและหนังสือรับรองการจดทะเบียนเป็นนิติบุคคลของบริษัทประกันวินาศภัยต่างประเทศ (๒) หนังสือมอบอำนาจให้บุคคลเป็นผู้จัดการสาขา (๓) สำเนาใบอนุญาตประกอบธุรกิจประกันวินาศภัยของสำนักงานใหญ่ของบริษัทประกันวินาศภัยต่างประเทศ (๔) เอกสารหลักฐานอื่นอันจำเป็นตามที่รัฐมนตรีกำหนด
sectionNo: 4
content: ข้อ ๔ ใบอนุญาตประกอบธุรกิจประกันวินาศภัยโดยตั้งเป็นสาขาของบริษัทประกันวินาศภัยต่างประเทศให้เป็นไปตามแบบท้ายกฎกระทรวงนี้
content: ให้ไว้ ณ วันที่ ๑๑ ธันวาคม พ.ศ. ๒๕๓๘
content: ชูชีพ หาญสวัสดิ์ รัฐมนตรีว่าการกระทรวงพาณิชย์
sectionName: บัญชีท้าย
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๗ วรรคสอง แห่งพระราชบัญญัติประกันวินาศภัย พ.ศ. ๒๕๓๕ บัญญัติว่า การขอรับใบอนุญาตประกอบธุรกิจประกันวินาศภัยและการออกใบอนุญาตประกอบธุรกิจประกันวินาศภัยโดยตั้งเป็นสาขาของบริษัทประกันวินาศภัยต่างประเทศ
content: ให้เป็นไปตามหลักเกณฑ์และวิธีการที่กำหนดในกฎกระทรวง ดังนั้น เพื่อกำหนดหลักเกณฑ์และวิธีการในการขอรับใบอนุญาตประกอบธุรกิจประกันวินาศภัยโดยตั้งเป็นสาขาของบริษัทประกันวินาศภัยต่างประเทศและการออกใบอนุญาตประกอบธุรกิจประกันวินาศภัยโดยตั้งเป็นสาขาของบริษัทประกันวินาศภัยต่างประเทศ จึงจำเป็นต้องออกกฎกระทรวงนี้